OpenLLM-France/wikimedia huggingface dataset:
# Chug-frouezh

Ar chug-frouezh zo un evaj graet dre waskañ pe meizhiañ frouezhennoù zo (en o zouez orañjez, avaloù, rezin, ananaz, tomatez, mangez, pampel, kastrilhez ha greunaval).
Evel just e c'haller koublañ meur a frouezhenn da gaout ur chug "liesfrouezhennoù", da skouer orañjez-pampel pe c'hoazh avaloù-kastrilhez.
Chug ar suraval hag ar suraval glas a vez implijet e kalz broioù da geginañ.

## Un evaj yac'h

Leun a vitamin C eo ar chug-frouezh. Ar chug kastrilhez a vez evet da ziwall diouzh kontammadurioù ar c'hwezigell.

## Al lezennadur hervez ar broioù
### Al lezennadur e Frañs

Pa vez skrivet "jus de fruit", se a dalv eo arabat lakaat dour pe danvez-mirout ouzhpenn (peotramant e vez anv un "nectar"). Ma eo ar chug "à base de concentré" avat e c'hall bezañ sukr lakaet ouzhpenn e-barzh, gant ma vez skrivet en ur mod sklaer.
An "nectar" zo chug-frouezh, "à base de concentré" peurvuiañ, gant yod frouezh (etre 25 ha 50 % da nebeutañ), dour ha sukr.

## Gwelet ivez

* chug
* chug-legumaj
* boeson
* koktel
# Cogli la prima mela

Cogli la prima mela zo ur bladenn italianek gant Angelo Branduardi, graet e 1979 e ti Polydor.

## Kanaouennoù

An holl skridoù zo savet gant Branduardi
* Cogli la prima mela - 3:25 - Diwar ar ganaouenn hungarek "U naseho Barty".
* Se tu sei cielo - 3:10
* La strega - 4:18
* Donna ti voglio cantare - 3:25 - Ton "Donna ti voglio cantare" zo savet diwar "Tourdion", ur ganaouenn grennamzerel gant Pierre Attaingnant, embannet ivez er bladenn Futuro antico II.
* La raccolta - 4:51 - Komzoù "La raccolta" ("An eost") a deus eus ur varzhoneg gant Sappho, hag an ton eo hini ar ganaouenn roumanek "M-am suit in dealul clujului".
* Colori - 3:30
* Il signore di Baux - 4:29
* Il gufo e il pavone - 3:10
* Ninna nanna - 7:23 - Diwar "Mary Hamilton", kanaouenn saoznek kanet gant Joan Baez.

## E galleg

Ur bladenn c'hallek a voe graet ivez, bloaz war-lerc'h, komzoù gant Étienne Roda-Gil, ma kaved :
* Va où le vent te mène
* La Terre et l'Eau
* La Sorcière
* Le Sang et la Chair
* Coquelicot dans la récolte
* Le Seigneur des Baux
* Couleurs de trottoir
* Le Phénix et le Hibou
* L'Enfant clandestin

## E saozneg

* Life is the only teacher - komzoù gant Peter Sinfield
# Cogeces de Íscar

Cogeces de Íscar zo ur gumun eus Spagn, e proviñs Valladolid, en Kastilha ha León.
# Coggiola

Coggiola zo ur gumun eus Italia, e proviñs Biella, e rannvro Piemonte, e-harz ar Monte Barone.
# Cogliate

Cogliate zo ur gumun eus Italia, e proviñs Monza e Brianza e Lombardia.
# Cognac

Cognac :
| Dor Sant-Jakez, e Cognac. ||
| Melestradurezh ||
| Stad | Frañs |
| Rannvro | Akitania-Nevez |
| Departamant | Charente (isprefeti) |
| Arondisamant | Cognac (pennlec'h) |
| Kanton | Pennlec'h daou ganton : Cognac-Norzh ha Cognac-Su |
| Kod kumun | 16102 |
| Kod post | 16100 |
| Maer Amzer gefridi | Michel Gourinchas 2014 − 2020 |
| Etrekumuniezh | Communauté de communes du Grand Cognac |
| Lec'hienn web | https://www.ville-cognac.fr/ |
| Poblañsouriezh ||
| Poblañs | 18 606 ann. (2020) |
| Stankter | 1 200 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 5 m — brasañ 53 m |
| Gorread | 15,50 km² |
| kemmañ |
Cognac zo ur gumun c'hall hag un isprefeti en departamant Charente, er rannvro Akitania-Nevez. Emañ war lez ar stêr Charente. Er bloavezh 2020 e oa 18 606 a annezidi hag a reer Cognaçais anezho e galleg.
Anavezet eo Cognac abalamour d'an died anvet diwarnañ hag a reer en tolead, ar c'hognak.

## Tud brudet

* Frañsez Iañ, roue Bro-C'hall etre 1515 ha 1547, a voe ganet e kastell Cognac e 1494.
* Paul-Emile Lecoq de Boisbaudran, kimiour, ganet e Cognac e 1838 (kavet gantañ an elfennoù kimiek galliom e 1875 ha samariom e 1878).
* Jean Monnet, unan eus diazezerien ar pezh a zo deuet da vezañ Unaniezh Europa, a voe ganet e Cognac e 1888.
a vo kavet e Wikimedia Commons.
* ↑ Roadennoù ofisiel e lec'hienn an EBSSA
# Cogeces del Monte

Cogeces del Monte zo ur gumun eus Spagn, e proviñs Valladolid, en Kastilha ha León.
# Coffeeshop

Coffeeshop a reer eus stalioù a gaver en Izelvroioù ma c'haller prenañ ha butuniñ kanab enno. Kement-se a vez graet dindan reolennoù strizh. Aotreet eo ar seurt stalioù en Izelvroioù abaoe 1976. An aotre a voe roet goude ma voe embannet an danevell Baan (1972). Abaoe m'eo bet embannet lezenn « Damokles » (miz Ebrel 1999) e c'hall ar vaered lakaat serriñ ar c'hoffeeshopoù en abeg d'an noazadur pe ma'z a a-enep d'al lezenn diwar-benn an opiom. An Izelvroioù a zo unan eus ar broioù nemeto er bed ma vez asantet (hep ma vefe diouzh lezenn) ar gwerzhañ hag an implij kanab. Lod brasañ ar pratikoù a zeu eus ar broioù tro-war-dro : Frañs, Belgia, Alamagn. Touristelezh ar c'hanab a reer eus an dra-se. Setu perak e klemm alies gouarnamantoù ar broioù-se, hag e c'houlennont ma vo strishoc'h ar reolennoù evit a sell ar gwerzhañ kanab da douristed. Abaoe 2005 e seblant politikerezh an Izelvroioù bezañ bet kemmet un tammig : nebeutoc'h a aotreoù digeriñ coffeeshopoù a vez roet, evit ma ne greskfe ket an niver a stalioù a'r seurt-se.
En ur c'hoffeeshop e c'haller kavout betek 20 seurt kanab disheñvel : geot sec'h pe rousin. War-dro an tri c'hard eus ar pezh a vez gwerzhet a vefe produet en Izelvroioù.

## Reolennoù

* 18 vloaz pe ouzhpenn e ranker bezañ a-benn mont e-barzh ur c'hoffeeshop. Ral-tre eo kavout evajoù alkoolek en ur c'hoffeeshop.
* Difennet eo gwerzhañ an drammoù a reer kalet anezho er c'hoffeeshop.
* Difennet eo diskouez bruderezh a lakafe an dud da gaout c'hoant d'implijout kanab.
* Perc'henn ar c'hoffeeshop a rank bezañ sur n'eo ket direnket (trouz, lastez, mont ha dont diehan) e amezeien.
* Ne c'haller ket gwerzhañ ouzhpenn 5 grammad kanab dre bratik ha dre zevezh.
* 500 grammad eo ment ar stock brasañ a c'hall perc'henn ar c'hoffeeshop kaout.
Ar vaered a c'hall embann skridoù-embann a-benn strishaat ar reolennoù-se : krennañ an eurvezhioù-digeriñ,goulenn ma vo bihanoc'h evit 500 g ar stock, goulenn ma ne vo coffeeshop ebet e kreiz-kêr hag all. N'eo ket diouzh lezenn ar pourveziñ ha degemeret e vez memes tra, rak ul lodenn eus politikerezh an Izelvroioù evit a sell an drammoù eo.

## Notenn

* ↑ Dictionnaire des drogues et des dépendances gant Denis Richard, Jean-Louis Senon ha Marc Valleur, Larousse, 2004
# Cogne

Cogne zo ur gumun italian, e rannvro emren Traoñienn Aosta.
# Cogeces

Cogeces zo un anv-lec'h spagnolek.
* Cogeces de Íscar, e proviñs Valladolid
* Cogeces del Monte, e proviñs Valladolid
# Eured

An eured (pe eureud) zo ur fest a vez graet en-dro da zimeziñ daou bried, a zo vont da vevañ er stad a briedelezh.
Disheñvel eo an euredoù hervez ar broioù, ar pobloù, ar relijionoù, ha renk an dud er gevredigezh. E broioù zo e c'hoarvez an dimeziñ hervez lezenn a-raok deiz an eured, pa vez sinet ur baperenn hervez lezenn gant an daou bried nevez.
E Breizh, hervez ar c'hiz en Europa ar c'hornôg, e vez sinet ar baperenn ofisiel en ti-kêr da zeiz an eured, ha daou dest a vez o sinañ ivez.
Ar paotr-nevez a vez graet eus ar paotr o timeziñ, ar plac'h-nevez eus danvez e wreg. An dud-nevez a vez graet eus an daou bried.
Div lodenn a vez en eured eta : an dimeziñ, al lid a vez graet gant ur beleg er c'hevredigezhioù pe meteier relijiel, gant un den diveleg a-raok, pe war-lerc'h al lid relijiel, pe en e lec'h ; ar pred eured (anvet friko e Kerne-Izel) hag an diduamantoù a ya da-heul.

## Eurediñ e brezhoneg

Gallout a ra ar re a c'houlenn, ma'c'h anavezont ur c'huzulier-kêr hag a zo brezhoneger a-walc'h, bezañ dimezet e brezhoneg, da lavarout eo klevout ur gaoz ofisiel e brezhoneg. An traoù ofisiel avat, ar paperioù, ne vezont nemet e galleg.
Gallout a reer eureudiñ e brezhoneg en iliz ivez, ma kaver ur beleg hag a oar brezhoneg.

## Euredoù a bep seurt

Pa veze un intañv pe un intañvez oc'h addimeziñ e veze graet cholori gwechall.

### Eured heñvelrevidi

E broioù zo e vez dimezet paotred etreze pe plac'hed etreze

## Skeudennoù

* Pok an dud nevez
* Thornbury, Bro-Saoz
* Indonezia
* Eured nubian e-kichen Aswan, Egipt
* Eured japanat e kimono
* Kiuruvesi, Finland
* Eured Hakka e Timor ar Reter, 2006
* Alamagn

## Pennadoù kar

* Garigell ar plac'h nevez.

## Liammoù diavaez

a vo kavet e Wikimedia Commons.
# Eured Kana (Bosch)

Eured Kana zo un daolenn a vez lakaet war gont Hieronymus Bosch (war-dro 1453 – war-dro 1516) hag a zo war ziskouez e Mirdi Boijmans Van Beuningen e Rotterdam, en Izelvroioù. Meur a zoare all eus an daolenn zo anavezet. Betek nevez zo eo hini ar mirdi Boijmans a veze lakaet da dalenn orin. Ur studi istorel en deus diskouezet ne c'halle ket bezañ bet graet a-raok 1544, da lavarout eo tregont vloaz da vihanañ goude marv an arzour. Ar chas bihan en traoñ en tu kleiz zo bet lakaet diwezhatoc'h.

## Levrlennadur

* Roger van Schoute, Monique Verboomen, Jérôme Bosch, Renaissance Du Livre, 2003, 234 p. Lenn en linenn
* Virginia Pitts Rembert, Karin Py (trad.), Hieronymus Bosch, Parkstone International, (ISBN 978-1-78042-755-3) Lenn en linenn
* J.R.J. van Asperen de Boer et al., Van Eyck to Bruegel, Museum Boymans Van Beuningen, Rotterdam, 1994.
* (en) Roger H. Marijnissen, Hieronymus Bosch, The Complete Works, Anvers, 1995.
* Jean-Paul Munch, Les « Noces de Cana » de Jheronimus van Aquen, alias Jérôme Bosch

## Pennadoù kar

* Eured Kana
# Eured Kana (arz)

Eured Kana zo un darvoud meneget en Testamant Nevez hag anv meur a daolenn abaoe ar XVI$^{vet}$ kantved.

## Yezhoù all

* Nozze di Cana, en italianeg

## Oberennoù
### XIVvet kantved

* Nozze di Cana - taolenn gant Giotto di Bondone, war-dro 1303-1305, e Cappella degli Scrovegni e Padova.
* Nozze_di_Cana, gant Duccio di Buoninsegna, war-dro 1308-1311.
* Nozze_di_Cana, murlivadur gant Jacopo Torriti

### XVIvet kantved

* Eured Kana (goude 1550), un daolenn lakaet war gont Hieronymus Bosch
* Nozze di Cana (Veronese) (1560), un daolenn gant Paolo Veronese
* Eured Kana, pe Convito a Casa di Levi (1573), unan eus brudetañ taolennoù Paolo Veronese
* Eured Kana (1596), un daolenn gant Marten de Vos

### XVIIvet kantved

* Nozze di Cana - taolenn gant Luca Giordano, e 1663, er Certosa di San Martino e Napoli.

### XVIIIvet kantved

* Eured Kana, taolenn savet diwar pennoberenn Veronese en 1702 gant Claude Charles, kentañ livour an dug Léopold de Lorraine, war ziskouez e Mirdi Arzoù-kaer Nancy.

### XIXvet kantved

* Eured Kana, taolenn gant Julius Schnorr von Carolsfeld, e 1820

### XXvet kantved

* Eured Kana (The wedding at Cana), taolenn gant William Brassey Hole (1846–1917) e 1906.
# Eurazia

Eurazia a zo ur c'hevandir hervez ster an douaroniezh, met hervez ar boaz eo dispartiet an hollad-se e daou gevandir : Azia hag Europa. En doare-se da welout eo Eurazia ur gourgevandir neuze.
g • ka • ke Kevandirioù ar Bed :
| Afrika-Eurazia | Afrika-Eurazia | Afrika-Eurazia | Afrika-Eurazia | Afrika-Eurazia | Afrika-Eurazia | Afrika-Eurazia | Amerika | Amerika | Amerika | Amerika | Amerika | Amerika | Amerika | Eurazia | Eurazia | Eurazia | Eurazia | Eurazia | Eurazia | Eurazia | Okeania | Okeania | Okeania | Okeania | Okeania | Okeania | Okeania |
| Afrika | Afrika | Afrika | Afrika | Antarctika | Antarctika | Antarctika | Antarctika | Azia | Azia | Azia | Azia | Aostralia | Aostralia | Aostralia | Aostralia | Europa | Europa | Europa | Europa | N. Amerika | N. Amerika | N. Amerika | N. Amerika | S. Amerika | S. Amerika | S. Amerika | S. Amerika |
| Dreistkevandirioù Geologiel Gondwana • Laurasia • Pangea • Pannotia • Rak-Gondwana • Rak-Laurasia • Rodinia • Columbia • Kenorland • Ur • Vaalbara ||||||||||||||||||||||||||||
| Kevandirioù istorel Arctika • Aziamerica • Atlantika • Avalonia • Baltica • Kraton Congo • Euramerika • Kalahari • Kazac'hstania • Laurentia • Siberia • Su-Sina • Ur ||||||||||||||||||||||||||||
| Kevandirioù beuzet Uhelgompezenn Kergwelen • Zealandia | Kevandirioù beuzet Uhelgompezenn Kergwelen • Zealandia | Kevandirioù beuzet Uhelgompezenn Kergwelen • Zealandia | Kevandirioù beuzet Uhelgompezenn Kergwelen • Zealandia | Kevandirioù beuzet Uhelgompezenn Kergwelen • Zealandia | Kevandirioù beuzet Uhelgompezenn Kergwelen • Zealandia | Kevandirioù beuzet Uhelgompezenn Kergwelen • Zealandia | Kevandirioù beuzet Uhelgompezenn Kergwelen • Zealandia | Kevandirioù beuzet Uhelgompezenn Kergwelen • Zealandia | Kevandirioù mojennel Atlantis • Lemuria • Mu • Terra Australis | Kevandirioù mojennel Atlantis • Lemuria • Mu • Terra Australis | Kevandirioù mojennel Atlantis • Lemuria • Mu • Terra Australis | Kevandirioù mojennel Atlantis • Lemuria • Mu • Terra Australis | Kevandirioù mojennel Atlantis • Lemuria • Mu • Terra Australis | Kevandirioù mojennel Atlantis • Lemuria • Mu • Terra Australis | Kevandirioù mojennel Atlantis • Lemuria • Mu • Terra Australis | Kevandirioù mojennel Atlantis • Lemuria • Mu • Terra Australis | Kevandirioù mojennel Atlantis • Lemuria • Mu • Terra Australis | Kevandirioù da-zont Pangaea Ultima • Amasia | Kevandirioù da-zont Pangaea Ultima • Amasia | Kevandirioù da-zont Pangaea Ultima • Amasia | Kevandirioù da-zont Pangaea Ultima • Amasia | Kevandirioù da-zont Pangaea Ultima • Amasia | Kevandirioù da-zont Pangaea Ultima • Amasia | Kevandirioù da-zont Pangaea Ultima • Amasia | Kevandirioù da-zont Pangaea Ultima • Amasia | Kevandirioù da-zont Pangaea Ultima • Amasia | Kevandirioù da-zont Pangaea Ultima • Amasia |
# Eure (departamant)

Eure :
| Melestradurezh ||
| Riez | Frañs |
| Rannvro | Normandi |
| Pennlec'h (prefeti) | Évreux |
| Isprefetioù | Les Andelys Bernay |
| Prezidant ar c'huzul-departamant | Pascal Lehongre |
| Prefed | Thierry Coudert |
| Kod EBSSA | 27 |
| Kod ISO 3166-2 | FR-27 |
| Kod Eurostat NUTS-3 | FR231 |
| Poblañsouriezh ||
| Poblañs | 599 668 ann. (2020) |
| Stankter | 99 ann./km² |
| Douaroniezh ||
| Kenurzhiennoù | 49° 04′ 59″ Norzh 1° 00′ 00″ Reter / 49.083, 1 |
| Gorread | 6 040 km² |
| Adrannoù ||
| Arondisamantoù | 3 |
| Pastelloù-bro | 5 |
| Kantonioù | 23 |
| Etrekumuniezhioù | 23 |
| Kumunioù | 596 |
| kemmañ |
An Eure zo un departamant gall, e Normandi, deuet e anv eus hini ur stêr, an Eure, hervez ar c'hiz c'hall diazezet e 1790. Evreux eo ar pennkêr anezhañ.

## Arondisamantoù an Eure

* Évreux
* Bernay
* Les Andelys

## Daveoù ha notennoù

* ↑ Roadennoù ofisiel e lec'hienn an EBSSA
# Eure

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Eure zo:

## Brezhoneg

* ur furm verb brezhonek, sellout ouzh eure (war ar Wikeriadur)

## Anv-lec’h

* Eure (stêr), ur stêr eus Bro-C'hall
* Eure (departamant), un departamant gall deuet e anv eus hini ar stêr, Évreux eo ar pennkêr anezhañ.
# Eure-et-Loir

Eure-et-Loir :
| Melestradurezh ||
| Riez | Frañs |
| Rannvro | Kreiz |
| Pennlec'h (prefeti) | Chartres |
| Isprefetioù | Châteaudun Dreux Nogent-le-Rotrou |
| Prezidant ar c'huzul-departamant | Claude Térouinard |
| Prefed | Fadela Benrabia |
| Kod EBSSA | 28 |
| Kod ISO 3166-2 | FR-28 |
| Kod Eurostat NUTS-3 | FR242 |
| Poblañsouriezh ||
| Poblañs | 431 443 ann. (2020) |
| Stankter | 73 ann./km² |
| Douaroniezh ||
| Kenurzhiennoù | 48° 19′ 59″ Norzh 1° 25′ 01″ Reter / 48.333, 1.417 |
| Gorread | 5 880 km² |
| Adrannoù ||
| Arondisamantoù | 4 |
| Pastelloù-bro | 4 |
| Kantonioù | 15 |
| Etrekumuniezhioù | 10 |
| Kumunioù | 365 |
| kemmañ |
An Eure-et-Loir (distaget:) a zo un departamant er rannvro Centre, e Bro-C'hall, er c'hornôg da Bariz. Chartrez eo ar pennlec'h anezhañ, hag an niverenn 28 a zo roet dezhañ.

## Anv

Hervez boaz ur bern an departamantoù gall e teu an anv diwar hini stêrioù, amañ an Eure hag al Loir.

## Arondisamantoù an Eure-et-Loir

* Chartres
* Châteaudun
* Dreux
* Nogent-le-Rotrou

## Eus ar proviñsoù d'an departamant

Savet eo bet an departamant gant tammoù eus ar Perche hag an Orléanais dreist-holl, met gant darnoù eus Enez-Frañs ha Normandi ivez.

## Liammoù diavaez

a vo kavet e Wikimedia Commons.
* Lec'hienn ar C'huzul-departamant
* Lec'hienn ar stad c'hall en departamant (prefeti)
* touristañ en Eure-et-Loir

## Notennoù ha daveennoù

* ↑ Roadennoù ofisiel e lec'hienn an EBSSA
# Eured Kerne

Eured Kerne a zo ur werz vrezhonek hengounel, bet kanet gant Marsel Gwilhou pe Jacques David da skouer.

## Pozioù

E-barzh ar penn all eus ar gêr Emañ ma dous ma c'harantez
Emañ ma dousig Moni Ur plac'h yaouank pinvidik
Kentañ am boa anavezet Moni E oa o foennat gant he forc'hig
Un devezh e-barzh ar prad Hi a oa o foennat, me a oa o falc'hat
Seul daol falz pe rastell Ouzhin-me e rae ur sell
Lârit-c'hwi din eta Moni Pegoulz ho po ur walennig
Gwalennig ho piz kleiz Deoc'h-c'hwi me a lakao
Pa gano ar voualc'hig Deoc'h-c'hwi e raio Moni
Pa gano d'ar miz Mae E vo an eured bras en Kerne
Hag ar vombard a vo ivez Hag an dañs war al leurgêr...

## Pladennoù

* Sadorn noz, Silvain Le Roux ha Jacques David, Coop Breizh, 2013
# Eure (stêr)

An Eure zo ur stêr eus Bro-C'hall hag a red dre an departamantoù gall Orne, Eure-et-Loir hag Eure (departamant), deuet e anv eus hini ar stêr. Adstêr eo d'ar Saena war e lez kleiz.

## Anv

Autura e oa anv kozh ar stêr. Diwar an anv-se eo deuet anv kêr Autricon, anv kozh kêr Chartres.

## Kêrioù treuzet

Setu anvioù ar c'hêrioù treuzet:
* Orne : Marchainville, La Lande-sur-Eure, Neuilly-sur-Eure.
* Eure-et-Loir : Manou, Fontaine-Simon, Belhomert-Guehouville, Saint-Maurice-Saint-Germain, Pontgouin, Courville-sur-Eure, Saint-Georges-sur-Eure, Fontenay-sur-Eure, Chartres, Saint-Prest, Jouy, Saint-Piat, Maintenon, Nogent-le-Roi, Chaudon, Villemeux-sur-Eure, Le Mesnil-Ponceau ( Villemeux-sur-Eure), Charpont, Écluzelles, Mézières-en-Drouais, Sainte-Gemme-Moronval, Cherisy, Montreuil, Sorel-Moussel, Anet, La Chaussée-d'Ivry.
* Eure : Saint-Georges-Motel, Marcilly-sur-Eure, Croth, Ézy-sur-Eure, Ivry-la-Bataille, Garennes-sur-Eure, Bueil, Neuilly, Breuilpont, Hécourt, Merey, Gadencourt, Pacy-sur-Eure, Saint-Aquilin-de-Pacy, Ménilles, Cocherel (Houlbec-Cocherel), Chambray, Autheuil-Authouillet, Crèvecœur (La Croix-Saint-Leufroy), Heudreville-sur-Eure, Acquigny, Louviers, Le Vaudreuil, Pont-de-l'Arche, Martot.
# Eured Kana

Eured Kana zo un darvoud meneget en Testamant Nevez ha kentañ burzhud Jezuz Krist, pa droas an dour e gwin.
Kontet eo en Aviel Yann.

## Pennad kar

* Eured Kana (arz)
# Desert Eagle

An Desert Eagle zo ur bistolenn damaotomatek un-ober ijinet gant embregerezhioù stadunanat hag israelian ha produet abaoe 1983, er Stadoù-Unanet dreist-holl. Un arm galloudus eo, brudet evit gellet kambriñ ar munisionoù uhel o c'halibr .50 Action Express. Savet e oa bet evit ma c'hallfe hec'h implijer cheñch kalibr an arm aes a-drugarez d'un nebeud pezhioù simpl. Tri adstumm anezhi a gaver, anvet Mark I, Mark VII ha Mark XIX.

## Daveennoù

* ↑ (fr) MC NAB Chris, Armes à feu Encyclopédie visuelle, L'Imprévu, 2022, p. 102
# Desiderata Lombardia

Desiderata, pe Desiderata Lombardia, pe Gerperga evel en alamaneg, per Ermengarda hervez an italianeg, a oa merc'h da z-Dider Lombardia, roue Lombardia ha d'e wreg Ansa.
Kaoz zo da c'houzout pe c'hoar e oa da Gerberga Lombardia pe ne oa ket. Marteze ez eus bet kemmesk etre hec'h anv ha hini Gerberga Lombardia.

## He dimeziñ

Dimezet e oa d'an Impalaer Santel Karl Veur, ha kaset e voe kuit gantañ war-dro 771. Diwar-se e voe brezel etre rouantelezh ar Franked, hini he fried, ha rouantelezh al Lombarded, hini he zad, betek trec'h Karl, a gemeras kurunenn Lombardia.
N'ouzer ket petra e teuas Desiderata-Gerperga da vezañ. Addimeziñ a eure Karl da Hildegard.

## El lennegezh

* Evel Ermengarda eo unan eus tudennoù Adelchi, reuzc'hoari skrivet gant Alessandro Manzoni hag embannet e 1822.

## Levrlennadur

* Paol an Diagon, Istor al Lombarded
* Pierre Riché, Les Carolingiens, une famille qui fit l'Europe, 1983 (fr)
* Jean-Charles Volkmann, Bien Connaître les généalogies des rois de France ISBN 2-877472086 (fr)
* Michel Mourre, Le petit Mourre. Dictionnaire de l'Histoire ISBN 2-03519265 (fr)
# Deskadurezh ar Werc'hez

Deskadurezh ar Werc'hez zo un tem hag a gaver en arz kristen.
A-wechoù e tesk lenn, a-wechoù e tesk gwriat.

## Taolennoù

* Maestro del Bambino Vispo, XVvet kantved. O teskiñ gwriat.
* Rubens, ca. 1630. Un oberenn all damheñvel zo gant al livour ha n'eo ket relijiel: La educación de María de Médicis, gant an doueez Minerva e-lec'h Santez Anna.
* Guido Reni, ca. 1640. o teskiñ gwriat.
* Alonso Cano, ca. 1644.
* Georges de La Tour, ca. 1650.
* Murillo, 1655.
* Juan Carreño de Miranda, 1676.
* Giovanni Dall'Orto, ca. 1700.
* Dante Gabriel Rossetti, ca. 1848.
* Eugène Delacroix, 1862.
* ↑ http://arte.laguia2000.com/pintura/la-educacion-de-maria-de-medicis-rubens
* ↑ Rossetti Archive. Danvez tennet eus nl:The Girlhood of Mary Virgin
# Desenzano del Garda

Desenzano del Garda zo ur gumun en Italia, war lez Lenn Garda, e proviñs Brescia e Lombardia.
# Desi Arnaz

Desiderio Alberto Arnaz y de Acha III ( Santiago de Cuba, 2 a viz Meurzh 1917 – 2 a viz Kerzu 1986, Del Mar (California), anavezetoc'h evel Desi Arnaz pe Desi Arnaz Sr., a oa un aktour stadunanat a orin kuban, soner ha kaner.

## E vuhez

Ganet e oa Desiderio Alberto Arnaz y de Acha, III, en Santiago de Cuba e ti Desiderio Alberto Arnaz y de Alberni II (1894 – 1973) hag e bried Dolores de Acha (1896 –1988). E dad a oa maer Santiago, hag ar yaouankañ maer biskoazh. E dad-kozh a-berzh mamm, Alberto de Acha, a oa unan eus pennoù ar gompagnunezh Bacardi .
Hervez Arnaz (en e vuhezskrid, A Book' (1976)) o devoa tri hacienda, ur palez, un ti hañv en un enezenn e Bae Santiago. Goude Dispac'h Kuba, hini 1933, kaset gant Fulgencio Batista pa voe diskaret ar Prezidant Gerardo Machado, e voe bac'het Alberto Arnaz ha kemeret e vadoù digantañ. C'hwec'h miz goude e voe laosket da vont goude hanterouriezh e vreur-kaer Alberto de Acha. Hag an tiegezh da dec'hel da Miami. Eno ec'h eas Desi da St. Patrick Catholic High School, hag e 1934 da Saint Leo Prep (e-kichen Tampa) da sikour gwellaat e saozneg.

## Filmoù

* Too Many Girls, renet gant George Abbott (1940)
* ''Father Takes a Wife, renet gant Jack Hively (1941)
* Four Jacks and a Jill, renet gant Jack Hively (1942)
* The Navy Comes Through, renet gant A. Edward Sutherland (1942)
* Bataan, renet gantTay Garnett (1943)
* Cuban Pete, renet gant Jean Yarbrough (1946)
* Jitterumba, renet gant Will Cowan - cortometraggio (1947)
* Holiday in Havana, renet gant Jean Yarbrough (1949)
* I Love Lucy, renet gant Edward Sedgwick (1953)
* The Long, Long Trailer, renet gant Vincente Minnelli (1954)
* Forever, Darling, renet gant Alexander Hall (1956)
* The Escape Artist, renet gant Caleb Deschanel (1982)

## Sonenrolladurioù

* Tico Tico

## Oberennoù

* A Book (1976). Eñvorennoù.
# Desio

Desio zo ur gumun eus Italia, e proviñs Monza e Brianza e Lombardia.
# Deskadurezh

An deskadurezh eo ar pezh a vez roet da c'houzout d'un den evit lakaat e skiant-spered da greskiñ ha bezañ gouest d'e implij evit e gondu er vuhez personel ha sokial. Deskiñ zo tapout ha kompren mat ar pezh a vez kelennet gant tud zo, ar vistri-skol hag ar gelennerien en o zouez. Dre vras e komzer eus an deskadurezh evit ar c'helenn roet d'ar yaouankiz etre 2 ha 30 vloaz.

## An deskadurezh evel reizhiad kelenn

Ur reizhiad evit treuzkas elfennoù ar ouiziegezh hervez ur steuñv evit pep oad eo an deskadurezh ivez. Kregiñ a ra ar reizhiadoù deskadurezh er skolioù-mamm eus trede bloaz ar bugel betek fin ar studioù uhelañ graet er skolioù-meur peurvuiañ. Reizhiadoù deskadurezh etre a zo eus ar c'hwec'hvet bloaz betek an oad a 15-18 vloaz.

## Gwir

Ar gwir da gaout deskadurezh zo anavezet gant mellad 26 Disklêriadur hollvedel gwirioù mab-den.
# Desiderata

Desiderata zo un anv-badez latin.

## Yezhoù all

* Désiré ha Désirée, e galleg.

## Tud

* Desiderata Lombardia, pried d'an impalaer Karl Veur
* "Desiderata", ur varzhoneg saoznek gant Max Ehrmann e 1927 ;
* 344 Desiderata, un asteroidenn